กฎกระทรวงกฎกระทรวงกำหนดหลักเกณฑ์และวิธีการในการแจ้งเพื่อขอหนังสือรับรองการประกอบธุรกิจของคนต่างด้าวพ.ศ. ๒๕๔๖[๑] อาศัยอำนาจตามความในมาตรา๑๑ และมาตรา ๔๖ แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ ประกอบกับมาตรา ๓๕ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติของกฎหมายรัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ๑ ให้คนต่างด้าวที่ประสงค์จะประกอบธุรกิจตามมาตรา๙ มาตรา ๑๐ หรือมาตรา ๔๕แจ้งเพื่อขอหนังสือรับรองตามแบบที่อธิบดีกรมพัฒนาธุรกิจการค้าประกาศกำหนดพร้อมด้วยหลักฐานและเอกสาร ดังต่อไปนี้(๑)การแจ้งเพื่อขอหนังสือรับรองตามมาตรา ๙ (ก)บุคคลธรรมดา๑)สำเนาหนังสือเดินทางหรือใบสำคัญประจำตัวคนต่างด้าว๒)สำเนาทะเบียนบ้านใบสำคัญถิ่นที่อยู่ในราชอาณาจักรหรือหลักฐานการได้รับอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมือง๓)คำชี้แจงประเภทธุรกิจที่แจ้งเพื่อขอหนังสือรับรอง๔)หลักฐานแสดงว่าผู้แจ้งเพื่อขอหนังสือรับรองได้ประกอบธุรกิจที่แจ้งเพื่อขอหนังสือรับรองอยู่ก่อนมีการปรับปรุงแก้ไขบัญชีธุรกิจ๕)แผนที่แสดงที่ตั้งโดยสังเขปของสถานที่ประกอบธุรกิจในประเทศไทย(ข)นิติบุคคลที่ไม่ได้จดทะเบียนในประเทศไทย๑)สำเนาหนังสือรับรองหรือหลักฐานการเป็นนิติบุคคลซึ่งแสดงรายการเกี่ยวกับชื่อ ทุนวัตถุประสงค์ ที่ตั้งสำนักงาน รายชื่อกรรมการและผู้มีอำนาจลงนามผูกพันนิติบุคคล๒)หนังสือแต่งตั้งผู้แทนโดยผู้มีอำนาจลงนามผูกพันนิติบุคคลตาม ๑)เป็นผู้แต่งตั้งให้มีหน้าที่รับผิดชอบดำเนินกิจการในประเทศไทยแทนนิติบุคคล๓)สำเนาหนังสือเดินทาง ใบสำคัญประจำตัวคนต่างด้าวหรือบัตรประจำตัวประชาชนของผู้แทนที่ได้รับแต่งตั้งตาม ๒) ๔)สำเนาทะเบียนบ้าน ใบสำคัญถิ่นที่อยู่ในราชอาณาจักรหรือหลักฐานการได้รับอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมืองของผู้แทนที่ได้รับแต่งตั้งตาม๒) ๕)หลักฐานหรือเอกสารตาม (๑) (ก) ๓) ๔) และ ๕)(ค)นิติบุคคลที่จดทะเบียนในประเทศไทย๑)หลักฐานหรือเอกสารตาม (๑) (ก) ๓) ๔) และ ๕) ๒)หลักฐานหรือเอกสารตาม (๑) (ข) ๑)๓)หนังสือแจ้งสัดส่วนการถือหุ้นระหว่างคนไทยกับคนต่างด้าว จำนวนหุ้น ประเภทหรือชนิดของหุ้นที่คนต่างด้าวถือ(๒)การแจ้งเพื่อขอหนังสือรับรองตามมาตรา ๑๐(ก)บุคคลธรรมดา๑)หลักฐานหรือเอกสารตาม (๑) (ก) ๑) ๒) ๓) และ ๕)๒)สำเนาหนังสืออนุญาตให้คนต่างด้าวประกอบธุรกิจจากรัฐบาลแห่งราชอาณาจักรไทยเป็นการเฉพาะกาลหรือหนังสือรับรองสัญชาติของผู้แจ้งเพื่อขอใช้สิทธิตามสนธิสัญญาจากสถานทูตของประเทศที่เป็นภาคีสนธิสัญญากับประเทศไทยหรือหนังสือรับรองสัญชาติของผู้แจ้งเพื่อขอใช้สิทธิตามพันธกรณีจากสถานทูตของประเทศที่มีความผูกพันตามพันธกรณีกับประเทศไทย(ข)นิติบุคคลที่ไม่ได้จดทะเบียนในประเทศไทย๑)สำเนาหนังสือรับรองหรือหลักฐานการเป็นนิติบุคคลซึ่งแสดงรายการเกี่ยวกับชื่อ ทุนวัตถุประสงค์ ที่ตั้งสำนักงานรายชื่อและสัญชาติกรรมการและผู้มีอำนาจลงนามผูกพันนิติบุคคลรายชื่อและสัญชาติของผู้ถือหุ้นหรือรายละเอียดของผู้เป็นหุ้นส่วนในกรณีที่ไม่สามารถส่งเอกสารแสดงรายชื่อและสัญชาติของผู้ถือหุ้นหรือรายละเอียดของผู้เป็นหุ้นส่วนได้ให้ส่งเอกสารแสดงว่าคนสัญชาติของประเทศที่เป็นภาคีสนธิสัญญาหรือที่มีความผูกพันตามพันธกรณีกับประเทศไทยถือหุ้นหรือลงหุ้นข้างมากในนิติบุคคลนั้น๒)ในกรณีที่ผู้ถือหุ้นหรือผู้เป็นหุ้นส่วนข้างมากของผู้แจ้งเพื่อขอหนังสือรับรองมีฐานะเป็นนิติบุคคลให้ส่งหลักฐานหรือเอกสารตาม ๑) ของผู้ถือหุ้นหรือผู้เป็นหุ้นส่วนข้างมากนั้นจนถึงผู้ถือหุ้นหรือผู้เป็นหุ้นส่วนข้างมากรายสุดท้ายเพื่อแสดงว่านิติบุคคลที่เป็นผู้ถือหุ้นหรือเป็นหุ้นส่วนของผู้แจ้งเพื่อขอหนังสือรับรองนั้นมีคนสัญชาติของประเทศที่เป็นภาคีสนธิสัญญาหรือที่มีความผูกพันตามพันธกรณีกับประเทศไทยถือหุ้นหรือลงหุ้นข้างมากในนิติบุคคลนั้น๓)หลักฐานหรือเอกสารตาม (๑) (ก) ๓) และ ๕)๔)หลักฐานหรือเอกสารตาม (๑) (ข) ๒) ๓) และ ๔)๕)หลักฐานหรือเอกสารตาม (๒) (ก) ๒)(ค)นิติบุคคลที่จดทะเบียนในประเทศไทย๑)หลักฐานหรือเอกสารตาม (๑) (ก) ๓) และ ๕)๒)หลักฐานหรือเอกสารตาม (๑) (ข) ๑)๓)หลักฐานหรือเอกสารตาม (๑) (ค) ๓)๔)หลักฐานหรือเอกสารตาม (๒) (ก) ๒)๕)ในกรณีที่ผู้ถือหุ้นหรือผู้เป็นหุ้นส่วนข้างมากของผู้แจ้งเพื่อขอหนังสือรับรองมีฐานะเป็นนิติบุคคลให้ส่งหลักฐานหรือเอกสารตาม (๒) (ข) ๑) และ ๒)ของผู้ถือหุ้นหรือผู้เป็นหุ้นส่วนข้างมากนั้นด้วย(๓)การแจ้งเพื่อขอหนังสือรับรองตามมาตรา ๔๕(ก)บุคคลธรรมดา๑)หลักฐานหรือเอกสารตาม (๑) (ก) ๑) ๒) ๓) และ ๕)๒)หลักฐานแสดงว่าผู้แจ้งเพื่อขอหนังสือรับรองได้ประกอบธุรกิจประเภทที่แจ้งเพื่อขอหนังสือรับรองอยู่แล้วในวันที่พระราชบัญญัติการประกอบธุรกิจของคนต่างด้าวพ.ศ. ๒๕๔๒ ใช้บังคับและธุรกิจนั้นเป็นธุรกิจที่ไม่ได้กำหนดไว้ในบัญชีท้ายประกาศของคณะปฏิวัติ ฉบับที่๒๘๑ ลงวันที่ ๒๔ พฤศจิกายน พ.ศ. ๒๕๑๕(ข)นิติบุคคลที่ไม่ได้จดทะเบียนในประเทศไทย๑)หลักฐานหรือเอกสารตาม (๑) (ก) ๓) และ ๕)๒)หลักฐานหรือเอกสารตาม (๑) (ข) ๑) ๒) ๓) และ ๔)๓)หลักฐานหรือเอกสารตาม (๓) (ก) ๒)(ค)นิติบุคคลที่จดทะเบียนในประเทศไทย๑)หลักฐานหรือเอกสารตาม (๑) (ก) ๓) และ ๕) ๒)หลักฐานหรือเอกสารตาม (๑) (ข) ๑)๓)หลักฐานหรือเอกสารตาม (๑) (ค) ๓)๔)หลักฐานหรือเอกสารตาม (๓) (ก) ๒)ข้อ๒ผู้แจ้งเพื่อขอหนังสือรับรองต้องกรอกข้อความในคำขอโดยการพิมพ์ให้ครบถ้วนพร้อมทั้งลงลายมือชื่อผู้แจ้งเพื่อขอหนังสือรับรองหรือลงลายมือชื่อผู้รับมอบอำนาจในกรณีที่มีการมอบอำนาจให้บุคคลอื่นเป็นผู้กระทำการแทนข้อ๓ในกรณีที่การมอบอำนาจได้กระทำในต่างประเทศหนังสือมอบอำนาจนั้นต้องมีคำรับรองของเจ้าหน้าที่หรือผู้ซึ่งกฎหมายของประเทศนั้นกำหนดให้เป็นผู้มีอำนาจรับรองหรือเจ้าหน้าที่ผู้มีอำนาจของสถานทูตไทยหรือสถานกงสุลไทยซึ่งประจำอยู่ในประเทศนั้นรับรองไว้ไม่เกินหกเดือนก่อนวันแจ้งเพื่อขอหนังสือรับรองข้อ๔ในกรณีที่การมอบอำนาจนั้นได้กระทำในประเทศไทยโดยผู้มอบอำนาจมิได้มีถิ่นที่อยู่ในประเทศไทยต้องส่งสำเนาหรือภาพถ่ายหนังสือเดินทางหรือหนังสือรับรองถิ่นที่อยู่ชั่วคราวหรือหลักฐานอื่นที่แสดงว่าในขณะที่มอบอำนาจ ผู้นั้นได้เข้ามาในประเทศไทยจริงข้อ๕ในกรณีที่หลักฐานหรือเอกสารประกอบคำขอได้มีการลงลายมือชื่อในต่างประเทศผู้แจ้งเพื่อขอหนังสือรับรองจะต้องจัดให้มีคำรับรองการลงลายมือชื่อดังกล่าวโดยให้นำความในข้อ ๓ มาใช้บังคับโดยอนุโลมข้อ๖ในการยื่นหลักฐานหรือเอกสารประกอบคำขอ หากเป็นภาษาต่างประเทศจะต้องมีคำแปลเป็นภาษาไทยโดยผู้แจ้งเพื่อขอหนังสือรับรองและผู้แปลต้องลงลายมือชื่อรับรองความถูกต้องข้อ๗ในการยื่นสำเนาหรือภาพถ่ายหลักฐานหรือเอกสารประกอบคำขอผู้แจ้งเพื่อขอหนังสือรับรองต้องรับรองความถูกต้องของสำเนาหรือภาพถ่ายนั้นข้อ๘ การแจ้งเพื่อขอหนังสือรับรองให้แจ้ง ณ สถานที่ดังต่อไปนี้(๑)กรุงเทพมหานคร ให้แจ้ง ณ กรมพัฒนาธุรกิจการค้า กระทรวงพาณิชย์ หรือ ณสถานที่อื่นตามที่อธิบดีประกาศกำหนด(๒)จังหวัดอื่น ให้แจ้ง ณ สำนักงานพัฒนาธุรกิจการค้าจังหวัด หรือ ณสถานที่อื่นตามที่อธิบดีประกาศกำหนดข้อ๙ในกรณีจำเป็นเพื่อประโยชน์ในการออกหนังสือรับรองพนักงานเจ้าหน้าที่อาจขอให้ผู้แจ้งเพื่อขอหนังสือรับรองชี้แจงข้อเท็จจริงหรือส่งหลักฐานหรือเอกสารอื่นที่เกี่ยวข้องก็ได้ข้อ๑๐หนังสือรับรองให้ใช้แบบที่อธิบดีกรมพัฒนาธุรกิจการค้าประกาศกำหนดให้ไว้ณ วันที่ ๑ พฤษภาคม พ.ศ. ๒๕๔๖อดิศัย โพธารามิกรัฐมนตรีว่าการกระทรวงพาณิชย์หมายเหตุ:- เหตุผลในการประกาศใช้กฎกระทรวงฉบับนี้ คือโดยที่บทบัญญัติแห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒ได้กำหนดให้คนต่างด้าวในกรณีดังต่อไปนี้ คือ คนต่างด้าวที่ประกอบธุรกิจที่มิได้กำหนดไว้ในบัญชีท้ายพระราชบัญญัตินี้อยู่ก่อนต่อมามีการปรับปรุงหรือแก้ไขประเภทธุรกิจทำให้ธุรกิจนั้นเป็นธุรกิจที่ต้องขออนุญาตตามพระราชบัญญัตินี้(มาตรา ๙)คนต่างด้าวซึ่งได้รับอนุญาตจากรัฐบาลแห่งราชอาณาจักรไทยให้ประกอบธุรกิจเป็นการเฉพาะกาลหรือคนต่างด้าวซึ่งได้รับสิทธิให้ประกอบธุรกิจได้ตามสนธิสัญญาที่ประเทศไทยเป็นภาคีหรือมีความผูกพันตามพันธกรณี(มาตรา ๑๑)และคนต่างด้าวที่ประกอบธุรกิจประเภทที่กำหนดไว้ในบัญชีท้ายพระราชบัญญัตินี้อยู่แล้วในวันที่พระราชบัญญัตินี้ใช้บังคับและธุรกิจดังกล่าวเป็นธุรกิจที่ไม่ได้กำหนดไว้ในบัญชีท้ายประกาศของคณะปฏิวัติฉบับที่ ๒๘๑ ลงวันที่ ๒๔ พฤศจิกายน พ.ศ. ๒๕๑๕ (มาตรา ๔๕)ต้องแจ้งการประกอบธุรกิจต่ออธิบดีเพื่อขอหนังสือรับรองตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้ศุภชัย/แก้ไข๒๗สิงหาคม ๒๕๔๖พิมลกร/ปรับปรุง๑๒กันยายน ๒๕๕๖วิชพงษ์/ตรวจ๓๐กันยายน ๒๕๕๖[๑] ราชกิจจานุเบกษาเล่ม ๑๒๐/ตอนที่ ๔๒ ก/หน้า ๑๒/๑๖ พฤษภาคม ๒๕๔๖